1. ΨΗΦΙΣΜΑ ΚΗ΄ της 23/23 Αυγ.1947 Περί παροχής διευκολύνσεων δια την παρ’ ιδιωτών ανοικοδόμησιν. Άρθρ.4 παρ. 2. Δια Β.Δ/τος εκδιδομένου εφ’ άπαξ προτάσει του Υπουργικού Συμβουλίου, ορισθήσονται αι κατηγορίαι ακινήτων ή τμημάτων αυτών, δια τα οποία αίρεται πάσα δέσμευσις ή επίταξις ή αναγκαστική παράτασις του χρόνου της μισθώσεως ή και θεωρείται λήγουσα υφισταμένη συμβατική μίσθωσις επί τω σκοπώ της ανοικοδομήσεως, δυνάμεναι να διαφέρωσι κατά περιοχάς ή ζώνας πόλεων, κωμών και συνοικισμών, ο τρόπος, η διαδικασία και οι όροι και αι προϋποθέσεις υφ’ ας επέρχεται η άρσις υφισταμένης δεσμεύσεως ή επιτάξεως ή αναγκαστικής παρατάσεως μισθώσεως ή η λήξις συμβατικώς υφισταμένης τοιαύτης, αι περιπτώσεις της αποζημιώσεως ή της επανεγκαταστάσεως των μισθωτών εν τη νέα ή αποκαθισταμένη οικοδομή ή τμήματι αυτής, αι κυρώσεις εν περιπτώσει παραβιάσεως των ως άνω όρων και προϋποθέσεων και εν γένει πάσα λεπτομέρεια δια την εφαρμογήν των διατάξεων της παραγράφου αυτής. Δια του ψηφίσματος ΞΕ΄ της 30 Μαΐου/24 Ιουν. 1949 (ΦΕΚ Α΄ 136) επετράπη η δια Β.Δ/τος, φ’ άπαξ εκδιδομένου, τροποποίησις του ως άνω Δ/τος. Άρθρ.6.παρ.3.Τα εκ του παρόντος δικαιώματα και υποχρεώσεις αναφέρονται εις το ακίνητον και ισχύουν δια τον εκάστοτε κύριον αυτού. Ειδικώτερον δια τας περιπτώσεις του άρθρου 4 θα καθορισθώσι τα δικαιώματα και οι υποχρεώσεις των κυρίων και των εν γένει διαδόχων αυτών δια του κατά την παράγραφον 2 του αυτού άρθρου Β. Διατάγματος.  (Το πλήρες κείμενον του ψηφίσματος παρατίθεται εν τόμω 27 σελ. 317). 